# William C. Campbell

William Cecil Campbell (Ramelton, Donegal -Irlanda-28 de juny de 1930) és un bioquímic, biòleg i parasitòleg irlandés, investigador emèrit a la Universitat Drew, conegut per la seva recerca i descobriments d'una nova teràpia contra infeccions causades per nematodes i per la que fou guardonat el 2015, amb el Premi Nobel de Medicina o Fisiologia — juntament amb Satoshi Ōmura i Tu Youyou.
Graduat i llicenciat pel Trinity College de Dublin, va fer un doctorat en Fasciola hepatica el 1957 a la Universitat de Wisconsin; aquest mateix any va començar a treballar a l'empresa farmacèutica Merck Institute for Therapeutic Research on fou científic sènior i director de Recerca i Desenvolupament; va contribuir al desenvolupament del tiabendazol —compost químic amb propietats fungicides— i de l'avermectina que va purificar i modificar químicament aconseguint l'ivermectina i el derivat l'Avermectin, un fàrmac antifilàric que suposà un gran pas endavant en el control i els tractaments de l'oncocercosi i l'elefantiasi o filariosi limfàtica, en els éssers humans. El 2002 va ser triat membre de l'Acadèmia Nacional de Ciències dels Estats Units i posteriorment aconseguí el Doctorat en ciències per la seva alma mater, el Trinity College.
Ha escrit nombrosos articles científics i llibres com Trichinella and trichinosis (1983), Chemotherapy of parasitic diseases (1985), Ivermectin and abamectin (1989), Trichinellosis : proceedings of the Sixth International Conference on Trichinellosis, July 8-12, 1984, Far Hills Inn, Val Morin, Quebec, Canada (1985), History of the discovery of sulfaquinoxaline as a coccidiostat (2008) o History of avermectin and ivermectin, with notes on the history of other macrocyclic lactone antiparasitic agents (2012), entre d'altres.

## Referències

* ↑ «William C. Campbell - Facts». nobelprize.org. Nobel Media AB. [Consulta: 5 octubre 2015].
* 1 2 3 SCOTT, DERMOT. «William C. Campbell (Sc.D.)». Ramelton Tidy Towns. Ramelton Tidy Towns Committee. Arxivat de l'original el 11 d’abril 2013. [Consulta: 5 octubre 2015].
* ↑ «William C Campbell, Satoshi Ōmura and Youyou Tu win Nobel prize in medicine». The Guardian. Guardian News and Media Limited or its affiliated companies. [Consulta: 5 octubre 2015].
* ↑ «William C. Campbell, Satoshi Omura i Youyou Tu guanyen el Nobel de Medicina». mon.cat. L'EDITORA SINGULAR DIGITAL 2 GR, S.L.. Arxivat de l'original el 6 d’octubre 2015. [Consulta: 5 octubre 2015].
* ↑ «Ivermectin». Chemical & Engineering News. Societat Química Americana. [Consulta: 6 octubre 2015].
* ↑ LAWRENCE K. ALTMAN, LAWRENCE K. «NEW DRUG MAY CURB TROPIC 'RIVER BLINDNESS'». The New York Times. The New York Times Company. [Consulta: 6 octubre 2015].
* ↑ Corbella, Josep. «El Nobel de Medicina 2015, para William C. Campbell, Satoshi Omura y Youyou Tu». La Vanguardia. La Vanguardia Ediciones S.L.. [Consulta: 6 octubre 2015].
* ↑ «William C. Campbell». National Academy of Sciences. [Consulta: 5 octubre 2015].
* ↑ «Publications Authored By William C Campbell». PubFacts: Scientific Publication. National Center for Biotechnology Information's PubMed and MEDLINE. [Consulta: 6 octubre 2015].
* ↑ «Campbell, William C. (William Cecil) 1930». VIAF. OCLC Online Computer Library Center, Inc.. [Consulta: 6 octubre 2015].